**ΕΠΙΔΗΜΙΚΗ ΕΞΑΡΣΗ ΙΛΑΡΑΣ – ΕΜΒΟΛΙΑΣΜΟΣ**



Με αφορμή την επιδημική έξαρση ιλαράς σε πολλές Ευρωπαϊκές χώρες και πρόσφατα στην Ελλάδα, η Εθνική Επιτροπή Εμβολιασμών συστήνει :

* Τον άμεσο εμβολιασμό με εμβόλιο ιλαράς- ερυθράς – παρωτίτιδας ( εμβόλιο MMR ή PRIORIX ) των παιδιών , των εφήβων και των ενηλίκων που δεν έχουν εμβολιαστεί με τις απαραίτητες δόσεις.

Σύμφωνα με το Εθνικό Πρόγραμμα Εμβολιασμών παιδιά , **έφηβοι και ενήλικες που έχουν γεννηθεί** **μετά το 1970 και δεν έχουν ιστορικό νόσου πρέπει να είναι εμβολιασμένοι** **με 2 δόσεις εμβολίου για την ιλαρά** ( με τη μορφή του μονοδύναμου εμβολίου ιλαράς ή μικτού εμβολίου MMR ή PRIORIX ).

* Τη διενέργεια της 1ης δόσης του εμβολίου ( MMR ή PRIORIX ) **στην ηλικία** **των 12 μηνών** και τη διενέργεια της 2ης δόσης τρεις ( 3 ) μήνες μετά την 1η δόση – εφόσον έχει παρέλθει το διάστημα αυτό το συντομότερο δυνατόν. Σε περιπτώσεις υψηλού κινδύνου , η 2η δόση μπορεί να γίνει με μεσοδιάστημα τουλάχιστον 4 εβδομάδων από την 1η.
* Οι συστάσεις αυτές ισχύουν για όσο διάστημα η επιδημική έξαρση της ιλαράς είναι σε εξέλιξη και μέχρι να εκδοθεί νεότερη απόφαση της Επιτροπής.

Στο Νοσοκομείο μας εμβόλια γίνονται σε παιδιά και ενήλικες , καθημερινά τις εργάσιμες ημέρες 8.00 - 14.30 στο γραφείο Επισκεπτών Υγείας.

Πληροφορίες στο τηλ. 2841340570 , 2841343571.

ΕΠΙΤΡΟΠΗ ΝΟΣΟΚΟΜΕΙΑΚΩΝ ΛΟΙΜΩΞΕΩΝ